Suchinthana/ta-wikipedia huggingface dataset:
சோரா சேகல்

சோரா சேகல் அல்லது ஜோரா சேகல் (Zohra Sehgal, 27 ஏப்ரல் 1912 – 10 சூலை 2014) இந்தியத் திரைப்பட நடிகையும், நடன இயக்குநரும் ஆவார். சோரா சேகல் 1935 ஆம் ஆண்டில் உதய சங்கரின் நடனக் குழுவில் இணைந்து உள்ளூரிலும், அமெரிக்கா, சப்பான் போன்ற நாடுகளிலும் 8 ஆண்டுகள் நடனமாடினார். 60 ஆண்டுகளுக்கு மேலாகப் பல பாலிவுட் திரைப்படங்களில் நடித்துள்ளார்.

தனது 90ஆவது அகவையில் 2002 ஆம் ஆண்டில் சாலோ இஸ்க் லதாயே என்ற திரைப்படத்தில் முக்கிய பாத்திரமேற்று நடித்திருந்தர். ஆங்கில மொழித் திரைப்படங்களிலும், தொலைக்காட்சி நாடகங்களிலும் இவர் நடித்துள்ளார். பிரித்தானியாவில் ஐடிவி நிறுவனம் தயாரித்த மைன்ட் யுவர் லாங்குவேஜ் என்ற தொலைக்காட்சி நாடகத் தொடரில் நடித்துப் பாராட்டுப் பெற்றவர். தளபதி, உயிரே ஆகிய தமிழ்த் திரைப்படங்களிலும் இவர் நடித்திருக்கிறார். இறுதியாக 2007 ஆம் ஆண்டில் பாஜி ஆன் தி பீச், ஹம் தில் தே சுக்கே சனம் ஆகிய இரண்டு திரைப்படங்களில் இவர் நடித்திருந்தார்.

1998 ஆம் ஆண்டில் இவருக்கு பத்மசிறீ விருதும், 2001 இல் காளிதாஸ் சம்மன் விருதும், 2004 இல் சங்கீத நாடக அகாதமி விருதும் வழங்கப்பட்டது. இவரது வாழ்நாள் சாதனைக்காக சங்கீத நாடக அகாதமி கூட்டாளர் விருதும் வழங்கப்பட்டது. 2010 ஆம் ஆண்டில் இந்தியாவின் இரண்டாவது அதியுயர் விருதான பத்ம விபூசண் விருது வழங்கப்பட்டது. இவர் 2014 சூலை 10 இல் புது தில்லியில் இதய நிறுத்தம் காரணமாக தனது 102 வது அகவையில் காலமானார்.

விருதுகள்
 1963 சங்கீத நாடக அகாதமி விருது
 1998: பத்மசிறீ
 2001: காளிதாஸ் சம்மன்
 2002: பத்ம பூசண்
 2004: சங்கீத நாடக அகாதமி கூட்டாளர்
 2010: பத்ம விபூசண்

மேற்கோள்கள்

வெளி இணைப்புகள்
 
 Obituary of Zohra Sehgal —A jewel in the crown of Indian Performing Art.
  Zohra Segal Filmography  at த நியூயார்க் டைம்ஸ்
 Zohra Sehgal uncut: Of love, acting & Bloody Mary  சிஎன்என்-ஐபிஎன்

1912 பிறப்புகள்
2014 இறப்புகள்
உத்தரப் பிரதேச நபர்கள்
சங்கீத நாடக அகாதமி விருது பெற்றவர்கள்
இந்தித் திரைப்பட நடிகைகள்
20 ஆம் நூற்றாண்டின் இந்திய நடிகைகள்
பத்மசிறீ விருது பெற்ற கலைத் துறையினர்
ஹீரோபாண்டி

ஹீரோபாண்டி இது 2014ஆம் ஆண்டு வெளியான பாலிவுட் அதிரடி-காதல் திரைப்படம் ஆகும். இந்தத் திரைப்படத்தில் கதாநாயகனாக டைகர் ஷெராப் மற்றும் கதாநாயகியாக நடிகை கிரிடி சனன் நடித்துள்ளார்கள். இது 2008ஆம் ஆண்டு வெளியான பாருகு என்ற தெலுங்கு திரைப்படத்தின் மறுதயாரிப்பாகும். இந்தத் திரைப்படத்தில் பிரகாஷ் ராஜ் முக்கியவேடத்தில் நடித்துள்ளார்.

நடிகர்கள்
 டைகர் ஷெராப்
 கிரிடி சனன்
 பிரகாஷ் ராஜ்
 விக்ரம் சிங்
 சந்தீபா தர்
 சிரீஷ் சர்மா
 சமார் ஜெய் சிங்
 கே.சி. சங்கர்

வெளி இணைப்புகள்

மேற்கோள்கள் 

2014 இந்தித் திரைப்படங்கள்
இந்திய இந்தித் திரைப்படங்கள்
இம்ரான் அப்பாஸ் நக்வி

இம்ரான் அப்பாஸ் நக்வி () (பிறப்பு: அக்டோபர் 15, 1982) ஒரு பாக்கிஸ்தான் நாட்டு தொலைக்காட்சி நடிகர் மற்றும் விளம்பர நடிகர். இவர் 2003ஆம் ஆண்டு உம்ராவ் ஜான் அடா என்ற தொலைக்காட்சித் தொடரின் மூலம் நடிப்புத் துறைக்கு அறிமுகமானார். அதைத் தொடர்ந்து ராஷ்டி டில் கே, அபி அபி, மாலால், பார், நூர் பானு உள்ளிட்ட பல தொடர்களிலும், அஞ்சுமான், கிரியேசர் 3டி உள்ளிட்ட சில திரைப்படங்களிலும் நடித்துள்ளார்.

ஆரம்பகால வாழ்க்கை
அப்பாஸ் அக்டோபர் 15, 1982ஆம் ஆண்டு பாகிஸ்தானிலுள்ள இஸ்லாமாபாத்தில் பிறந்தார்.

திரைப்படங்கள்

வெளி இணைப்புகள்  
 Imran Abbas on Tv.com.pk

1982 பிறப்புகள்
வாழும் நபர்கள்
பாக்கித்தானிய திரைப்பட நடிகர்கள்
பாக்கித்தானிய தொலைக்காட்சி நடிகர்கள்
சோலாப்பூர் மாவட்டம்

சோலாப்பூர் மாவட்டம், இந்திய மாநிலமான மகாராஷ்டிராவில் உள்ளது. இதன் தலைமையகம் சோலாப்பூர் நகரத்தில் உள்ளது. இந்த மாவட்டத்தில் பீமா ஆறு பாய்கிறது.
இம்மாவட்டத்தின் பண்டரிபுரம் நகரத்தில் புகழ்பெற்ற  பாண்டுரங்க விட்டலர் கோயில் உள்ளது. இம்மாவட்டம் சோலாப்பூர் படுக்கை விரிப்பு, பண்டரிபுரம் எருமை மற்றும் பீமா அணைக்கு பெயர் பெற்றது.

மாவட்ட நிர்வாகம்
வட்டங்கள்:
 சோலாப்பூர் வடக்கு தாலுகா
 சோலாப்பூர் தெற்கு தாலுகா
 அக்கல்கோட் தாலுகா
 பார்சி தாலுகா
 மங்கள்வேதா தாலுகா
 பண்டரிபுரம் தாலுகா
 சங்கோலா தாலுகா
 மல்ஷிராஸ் தாலுகா
 மோஹோல் தாலுகா
 மாதா தாலுகா
 கர்மாலா தாலுகா

மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின்போது, 4,315,527 மக்கள் வாழ்ந்தனர். சதுர கிலோமீட்டருக்குள் 290 பேர் என்ற அளவில் மக்கள் அடர்த்தி கணக்கிடப்பட்டுள்ளது. ஆயிரம் ஆண்களுக்கு இணையாக 932 பெண்கள் என்ற அளவில் பால் விகிதம் கணக்கிடப்பட்டுள்ளது. இங்கு வாழும் மக்களில் 77.72% பேர் கல்வி கற்றுள்ளனர். இங்கு வாழும் மக்கள் மராத்தி, கன்னடம், உருது ஆகிய மொழிகளைப் பேசுகின்றனர். இங்கு சோளம், கோதுமை, கரும்பு ஆகியவற்றைப் பயிரிடுகின்றனர்.

போக்குவரத்து
இங்கு சோலாப்பூர் தொடருந்து நிலையம், மோஹோள், குர்துவாடி, மாதா ஆகிய ஊர்களில் ரயில் நிலையங்கள் உள்ளன.

சுற்றுலாத் தளங்கள்
 பண்டரிபுரம் பாண்டுரங்க விட்டலர் கோயில், , 
 சித்தேஸ்வரர் கோயில்
 சோலாப்பூர் கோட்டை
 அக்கல்கோட் (சுவாமியின் சமர்த் மகராஜ் கோயில்)
 தத்தாத்ரேயர் கோயில், கங்காப்பூர் - அருள்மிகு தத்தாத்ரேயர் கோயில்

இதனையும் காண்க
 மகாராட்டிரம்
 மகாராஷ்டிர அரசு
 மகாராஷ்டிர மாவட்டப் பட்டியல்
 புணே மண்டலம்
 மாவட்டம் (இந்தியா)
 அக்கல்கோட் அரசு

சான்றுகள்

இணைப்புகள்
மாவட்ட அரசின் இணையதளம்

மகாராட்டிர மாவட்டங்கள்
எலான் மசுக்

எலான் மசுக் (Elon Reeve Musk, பிறப்பு: சூன் 28, 1971) தென் ஆப்பிரிக்காவில் பிறந்த கனேடிய, அமெரிக்க தொழிலதிபர், கண்டுபிடிப்பாளர் மற்றும் முதலீட்டாளர் ஆவார். இவர்ஸ்பேஸ்எக்ஸ்  நிறுவனத்தின்  செயல் அதிகாரி மற்றும் தலைமை தொழில்நுட்ப அதிகாரியாகவும்,  டெஸ்லா மோட்டார்ஸ் நிறுவனத்தின் கட்டுமான தலைவர் மற்றும் முதன்மை செயல் அதிகாரியாகவும் உள்ளார்.

ஸ்பேஸ் எக்ஸ் (SpaceX), பேபால் (PayPal) டெஸ்லா மோட்டார்ஸ், மற்றும் ஜிப்2 ஆகிய நிறுவனங்களின் ஆரம்ப கால முதலீட்டாளர் ஆவார். மஸ்க் அவற்றின் இணை நிறுவனர்களில் ஒருவரும் ஆவார். திசம்பர் 2022 நிலவரப்படி, US$169.1 பில்லியனுக்கும் அதிகமான நிகர மதிப்புடன் உலகின் இரண்டாவது பணக்காரராக உள்ளார்.

பின்புலமும் கல்வியும் 
எலான் மஸ்க் தென்னாப்பிரிக்காவில் பிறந்தார். இவருடைய தந்தை பொறியாளர்; தாயார் மே மஸ்க் சத்துணவு நிபுணர். பன்னிரண்டு அகவையில் இருக்கும்போதே கணினியில் ஈர்ப்புக் கொண்டு தம்முடைய வீடியோ விளையாட்டுக்கு, அவரே குறியீடுகள் எழுதி அதனை விற்று ஊதியம் அடைந்தார்.

கனடாவில் ஒண்டாரியோ கிங்ஸ்டனில் உள்ள குவீன்ஸ் பல்கலைக் கழகத்திலும், பின்னர் பென்சில்வேனியா பல்கலைக்கழகத்திலும் படித்தார். பொருளியல் மற்றும் தெரியியல் ஆகியவற்றில் இளங்கலைப் பட்டங்கள் பெற்றார். ஆய்வுகள் செய்து பட்டம் பெற கலிபோர்னியாவில் உள்ள ஸ்டான்போர்டு பல்கலைக்கழகத்தில் சேர்ந்தார், ஆனால் படிப்பை அங்குத் தொடரவில்லை.

தொழிற் பணிகள் 

 1999 இல் பேபால் என்ற ஒரு நிதி நிறுவனத்தைத் தொடங்கினார்.  
 ஜிப்2 குழுமத்தைத் தொடங்கி நடத்திச் சில காலம் கழித்து விற்றார்.  
 எக்ஸ் டாட் காம் என்ற குழுமத்தை 1999இல் தொடங்கினார்.  
 2002 இல் ஸ்பேஸ் எக்ஸ் என்ற குழுமத்தையும், 2003 இல் டெஸ்லா மோட்டார்ஸ் என்ற குழுமத்தையும் தொடங்கினார். 
 2012 மே மாதத்தில் பன்னாட்டு விண்வெளி நிலையத்துக்கு ராக்கெட்டை அனுப்பினார். 
 2016 இல் சோலார் சிட்டி என்ற குழுமத்தை வாங்கினார்.

வணிக நோக்கில் விண்வெளியில் சுற்றுலாப் பயணம் செய்ய விண்கலத்தை உருவாக்கி மனிதர்களை அனுப்புவதே ஸ்பேஸ் எக்சின் முகாமையான அலுவல் ஆகும். மேலும் செவ்வாய்க்கோளுக்கு மனிதர்களைக் குடியேற்ற வேண்டும்; அது 2024 ஆம் ஆண்டில் நிறைவேறும் என்ற நம்பிக்கையுடன் இருக்கிறார் எலான் மசுக்.

பிற கூட்டாளிகளுடன் இணைந்து எலான் மஸ்க் நிறுவிய டெஸ்லா மோட்டார்ஸ் தயாரித்த மின்சார மகிழுந்துகள் பிரபலமாய் விற்பனை ஆயின. அமெரிக்க மகிழுந்துகள் தயாரிப்பில் ஜெனரல் மோட்டார்ஸ் குழுமத்தையும் விஞ்சிவிட்டது என 2017 ஏப்ரலில் அறிவிக்கப்பட்டது.

புதிய திட்டங்கள் 
எலான் மஸ்க் 2013 இல் ஹைபர்லூப் என்னும் புதிய கருத்தை முன்வைத்து அறிவித்தார். அந்தத் திட்டத்தின்படி பெரு நகரங்களிடையே மிக விரைவில் பயணம் செய்யக்கூடிய நோக்கத்தில் குறைந்த அழுத்தக் குழாய்கள் வழியாக ஒரு மணி நேரத்தில் 700 மைல்கள் விரைந்து செல்ல முடியும். வானுர்தி, தொடர்வண்டி ஆகிய ஊர்திகளை விட வேகமாகச் செல்ல முடியும். இந்த் திட்டம் நிறைவேற 10 ஆண்டுகளுக்கு மேல் ஆகும் என எதிர்பார்க்கப்படுகிறது.

ஓபன் AI என்ற ஆராய்ச்சி நிறுவனத்தில் இவர் பொறுப்பேற்றுச் செயல்பட்டார். இது செயற்கை நுண்ணறிவு வளர்ச்சிக் குறித்து ஆய்வு செய்கிறது. மேலும் நியுராலிங்க் என்ற அமைப்பில், மனிதர்களின் மூளையில் கருவியைப் பொருத்தி மென்பொருளுடன் இணைக்கும் முயற்சியை மேற்கொள்வதில் எலான் மஸ்க் முனைப்பாக இருக்கிறார்.

பெற்ற பட்டங்கள் 
யேல் பல்கலைக்கழகம், சுர்ரே பல்கலைக்கழகம், டிசைன் கலைக் கல்லூரி ஆகிய கல்வி நிறுவனங்கள் எலானுக்கு மதிப்புறு பட்டங்கள் வழங்கி கௌரவித்தன.

மேற்கோள்கள் 

1971 பிறப்புகள்
அமெரிக்கக் கண்டுபிடிப்பாளர்கள்
வாழும் நபர்கள்
அமெரிக்க வான்-விண்வெளிப் பொறியியலாளர்கள்
கர்ஜத் தொடருந்து நிலையம்

கர்ஜத் தொடருந்து நிலையம் மும்பை புறநகர் ரயில்வேக்கு உட்பட்டது. மும்பை, கோபோலி, பன்வேல் ஆகிய நகரங்களுக்கு செல்லும் ரயில்கள் இங்கு நின்று செல்கின்றன.

இங்கிருந்து லோணாவ்ளாவுக்கும், புனேவுக்கும் ரயில்கள் செல்கின்றன. இது மும்பை, புனே இரண்டுக்கும் இடையில் அமைந்துள்ளது. இந்த வழியில் செல்லும் அனைத்து ரயில்களும் இங்கு நின்று செல்கின்றன.

சான்றுகள்

மகாராட்டிரத் தொடருந்து நிலையங்கள்
மும்பை பெருநகரப் பகுதி

மும்பை பெருநகரப் பகுதி (Mumbai Metropolitan Region) என்பது மும்பை நகரத்தையும், அதைச் சுற்றியுள்ள ஊர்களையும் சேர்த்த பெருநகர் பகுதியைக் குறிக்கிறது. இது ஏழு மாநகராட்சிகளையும், 15 நகராட்சிகளையும் கொண்டது. 
இந்தப் பகுதியை மும்பை பெருநகர வளர்ச்சிக் குழுமம் நிர்வாகிக்கிறது. இந்தப் பகுதிக்குள் போக்குவரத்து, கட்டுமானம், வளர்ச்சி, வீட்டுவசதி உள்ளிட்ட வேலைகளை வளர்ச்சிக் குழுமம் மேற்கொள்ளும்.
இந்தப் பகுதி 4,355  சதுர கிலோமீட்டர் பரப்பளவைக் கொண்டது. இந்தப் பகுதியில் ஏறத்தாழ 2 கோடிக்கும் அதிகமான மக்கள் வாழ்கின்றனர். இந்தப் பகுதிக்கான ரயில் போக்குவரத்திற்கு மும்பை புறநகர் ரயில்வே உதவுகிறது.

இணைப்புகள்
 MMRDA cities table 
Mumbai Railway Station Names

சான்றுகள்

மும்பை
காவியத் தலைவன் (2014 திரைப்படம்)

காவியத்தலைவன் 2014ஆம் ஆண்டு வெளியான தமிழ் வரலாற்று அறிவியல் திரைப்படம். இந்தத் திரைப்படத்தை வசந்தபாலன் இயக்க, பிரித்விராஜ், சித்தார்த், வேதிகா, நாசர் உள்ளிட்ட பலர் நடித்திருந்தனர். இந்தத் திரைப்படத்துக்கு ஏ. ஆர். ரகுமான் இசை அமைக்க, நீரவ் ஷாவி ஒளிப்பதிவு செய்தார்.

நடிகர்கள்
 பிரித்விராஜ்-கோமதி
 சித்தார்த்-காளி
 நாசர்
 வேதிகா
 அணைக்க சோதி 
 தம்பி ராமையா
 பொன்வண்ணன்
 பாபு அந்தோனி
 சிங்கம்புலி
 மன்சூர் அலி கான்

ஒலிப்பதிவு 
இப்படத்தின் பின்னணி இசை மற்றும் பாடல்களுக்கு ஏ. ஆர். ரகுமான் இசையமைத்துள்ளார். இத்திரைப்படத்தின் பாடல்களை சோனி மியூசிக் இந்தியா நிறுவனம் ஆகஸ்டு 17, 2014 அன்று வெளியிட்டது.

மேற்கோள்கள்

குறிப்புகள்
 சென்னையில் காவிய தலைவன்
 காரைக்குடியில் காவியத்தலைவன்

வெளி இணைப்புகள் 
 ஒரு திரை விமர்சனம் (ஆங்கிலத்தில்) 
 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
சித்தார்த் நடித்த திரைப்படங்கள்
நாசர் நடித்த தமிழ்த் திரைப்படங்கள்
தம்பி ராமையா நடித்த திரைப்படங்கள்
மன்சூர் அலி கான் நடித்த திரைப்படங்கள்
சோயூசு விண்கலம்

இதே பெயரிலுள்ள ஏவுகலத்திற்கு காண்க  சோயூசு ஏவுகலங்கள்

சோயூசு  (Soyuz, , ஒன்றியம்) 1960களில் கோரொலெவ் வடிவமைப்பு மையத்தால் சோவியத் விண்வெளித் திட்டத்திற்காக வடிவமைக்கப்பட்ட விண்கலங்கள் தொகுப்பு ஆகும்; இது இன்னமும் செயற்பாட்டில் உள்ளது. மனிதர் ஏறிச்செல்லக்கூடிய நிலவுப் பயணங்களுக்கான சோவியத் திட்டத்திற்காக இது முதலில் வடிவமைக்கப்பட்டது.

வடிவமைப்பு 

சோயூசு விண்கலம்
சுழல்தட கலம் (ஏ)
1 இணைப்பு இயக்க அமைப்பு,
2 கர்சு அலைவாங்கி
4 கர்சு அலைவாங்கி
3 தொலைக்காட்சி பரப்புகை அலைவாங்கி
5 படக்கருவி
6 விண்கலக் கதவு
கீழிறங்கு கலம் (பி)
7 வான்குடை அறை
8 பெரிசுக்கோப்பு
9 ஊடுறவுத்துளை,
11 வெப்பக் காப்பு
சேவை கலம் (சி)
10 மற்றும் 18 கல இருப்புக்கட்டுப்பாடு பொறிகள்,
21 ஆக்சிசன் கிடங்கு
12 புவி உணரிகள்,
13 சூரிய உணரிகள்,
14 சூரியப்பலகம் இணைப்பு புள்ளி
16 குர்சு அலைவாங்கி 
15 வெப்ப உணரி
17 முதன்மை உந்துகை
20 எரிபொருள் கிடங்குகள் 
19 தொலைத்தொடர்பு அலைவாங்கிகள்

மேற்கோள்கள்

விண்கலங்கள்
சோயூஸ் திட்டம்
பரத்வாஜ்

பரத்வாஜ் தமிழ்த் திரைப்படத்துறையில் உள்ள முன்னணி இசையமைப்பாளர்களில் ஒருவராவார். இவர் தமிழ், தெலுங்கு, கன்னடம், மலையாளம் ஆகிய மொழிகளில் ஐம்பதுக்கும் மேற்பட்ட திரைப்படங்களுக்கு இசையமைத்திருக்கிருக்கிறார். 2008-ம் ஆண்டில் தமிழக அரசின் கலைமாமணி விருதைப் பெற்றார். இவர் தனது 17 ஆவது வயதிலேயே தூர்தர்ஷன் மற்றும் அனைத்திந்திய வானொலி நிலையத்தின் பல நிகழ்ச்சிகளுக்கு இசையமைத்தவர்.

வாழ்க்கை வரலாறு 
திருநெல்வேலி மாவட்டத்தில் உள்ள ராவணசமுத்திரத்தில் பிறந்த இவர் தனது பள்ளிப் படிப்பையும் கல்லூரி படிப்பையும் தில்லியில் பயின்றார். இவரது தந்தை ஒரு அரசு அதிகாரி ஆவார்.இந்துஸ்தானி இசை, கருநாடக இசை, மற்றும் மேற்கத்திய இசைகளை இவர் முறைப்படி தில்லியில் கற்றவர். பரத்வாஜ் இசையமைக்க வரும் முன்பாகவே அவர் சி.ஏ எனப்படும் பட்டயக் கணக்கறிஞர் தகுதி பெற்றிருந்தார் என்பது குறிப்பிடத்தக்கது.

திருக்குறளுக்கு இசை
திருவள்ளுவரின் உலக பொதுமறையான 1330 திருக்குறளுக்கும்  இசைவடிவம் கொடுத்து பாடல்களாக உருவாக்கியுள்ளார்.

பாடல்கள்

சரணுடன் இணைந்து இசையமைத்த குறிப்பிடத்தக்க பாடல்கள் 
 1998 காதல் மன்னன் - உன்னை பார்த்த பின்பு நான்
 1999 அமர்க்களம் - மகாகணபதி, சத்தமில்லாத தனிமை கேட்டேன்
 2000 பார்த்தேன் ரசித்தேன் - பார்த்தேன் பார்த்தேன், கிடைக்கல கிடைக்கல
 2002 ஜெமினி - ஓ! போடு.. ஓ! போடு
 2003 ஜே ஜே - ஜீ பூம்பா, நீ சூரியனை சுட்டுவிடும்
 2004 வசூல்ராஜா எம்.பி.பி.எஸ் - சீனா தானா டோய்
 2004 அட்டகாசம் - அட்டகாசம், 'தெக்கு சீமையில, தல போல வருமா
 2009 அசல் - ஏ துஷ்யந்தா, தெட்டொடேய்ங்

மற்ற இயக்குநர்களுடன் இணைந்து  இசையமைத்த குறிப்பிடத்தக்க பாடல்கள் 
 அனைத்து பாடல்களும் - பாண்டவர் பூமி
 ஆப்பிள் பெண்ணே - ரோஜாக்கூட்டம்
 ஒவ்வொரு பூக்களுமே - ஆட்டோகிராப்

இசையமைத்த திரைப்படங்கள் 
காதல் மன்னன் திரைப்படத்தில் அறிமுகமான பரத்வாஜ் இதுவரை ஐம்பதுக்கும் மேற்பட்ட திரைப்படங்களுக்கு இசையமைத்திருக்கிறார். அஜித் குமார் நடிப்பில் வெளிவந்த அட்டகாசம் இவரது 25-வது திரைப்படமாகவும் இயக்குநர் சரணின் இயக்கத்தில் வெளிவந்த அசல் திரைப்படம் இவரது 50-வது திரைப்படமாகவும் அமைந்தது.

மேற்கோள்கள்

வெளி இணைப்புகள் 
 

இந்திய இசை அமைப்பாளர்கள்
கலைமாமணி விருது பெற்றவர்கள்
வாழும் நபர்கள்
1960 பிறப்புகள்
இந்தியத் திரைப்பட இசையமைப்பாளர்கள்
தென்னிந்திய பிலிம்பேர் விருதுகளை வென்றவர்கள்
அனுமன் ஜெயந்தி

அனுமனை நினைவு கூர அனுமான் ஜெயந்தியை கொண்டாடுகின்றனர். தமிழ்நாட்டிலும் கேரளாவிலும் மட்டும் அனுமன் ஜெயந்தி மார்கழி மாதம், அமாவாசையும் மூலநட்சத்திரமும் கூடிவரும் நாளன்று அனைத்து ஹனுமார் கோயில்களிலும் வைணவக் கோயில்களிலும் வெகு சிறப்பாகக் கொண்டாடப்படுகிறது. ஆனால் பிற மாநிலங்களில் வைகாசி மாதம் வளர்பிறையில் வரும், தசமி திதியன்று, அனுமன் ஜெயந்தியை கொண்டாடுகிறார்கள்.

ஆஞ்சனேயர் ஜெயந்தி அன்று பக்தர்கள் விரதமிருந்து, அனுமாருக்கு வடை மாலை, துளசி மாலை, வெற்றிலை மாலை, வெண்ணெய்க்காப்பு அலங்காரம் செய்தும் வழிபடுவர்.

மேற்கோள்கள்

வெளி இணைப்புகள் 
 அனுமன் ஜெயந்தி விரத மகிமை
 http://temple.dinamalar.com/news_detail.php?id=15846

இவற்றையும் காண்க 
 அனுமன்

இந்து சமய விழாக்கள்
வைணவ விழாக்கள்
தின்சுகியா மாவட்டம்

தின்சுகியா மாவட்டம் இந்திய மாநிலமான அசாமில் உள்ளது. இதன் தலைமையகம் தின்சுகியா நகரில் உள்ளது. இந்த மாவட்டம் 3790 சதுர கிலோமீட்டர் பரப்பளவில் அமைந்துள்ளது.

பொருளாதாரம்
இங்கு தேயிலை, ஆரஞ்சு, இஞ்சி ஆகியவற்றையும் பயிரிடுகின்றனர். இங்கு ஹிந்துஸ்தான் யூனிலீவர் லிமிடெட் கிளை அமைந்துள்ளது. டிக்பாய் நகரியத்தில் இந்திய ஆயில் கார்பரேசனுக்கு சொந்தமான கச்சா எண்ணெய்க் கிணறுகளும், கச்சா எண்ணெய் சுத்திகரிப்பு நிலையமும் உள்ளது.

போக்குவரத்து
இந்த மாவட்டத்தில் தேசிய நெடுஞ்சாலைகள் ஓடுகின்றன. 40 கிலோமீட்டர் தொலைவில் திப்ருகார் விமான நிலையம் அமைந்துள்ளது.

மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின்போது, 1,316,948 மக்கள் வாழ்ந்தனர். 
சதுர கிலோமீட்டருக்குள் 347 பேர் என்ற அளவில் மக்கள் அடர்த்தி உள்ளது.  ஆயிரம் ஆண்களுக்கு ஈடாக 948 பெண்கள் வாழ்கின்றனர்.  இங்கு வாழ்வோரில் 70.92% பேர் கல்வியறிவு பெற்றுள்ளனர். 
இங்கு அதிகளவில் இந்துக்கள் வாழ்கின்றனர். பலர் பழங்குடியின மக்கள் ஆவர். மக்கள்  நேபாளி, பீகாரி, வங்காள மொழி ஆகியவற்றை பேசுகின்றனர்.

சான்றுகள்

இணைப்புகள்

 தின்சுகியா மாவட்ட அரசு

தின்சுகியா மாவட்டம்
ராஞ்சி மாவட்டம்

ராஞ்சி மாவட்டம் இந்திய மாநிலமான ஜார்க்கண்டில் உள்ளது.
இதன் தலைமையகம் ராஞ்சி நகரில் உள்ளது.

தட்பவெப்ப நிலை

பொருளாதாரம்
இது வளர்ச்சியில் பின்தங்கிய மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.

மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின்போது, 2,912,022 மக்கள் வாழ்ந்தனர்.
சதுர கிலோமீட்டருக்குள் 557 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு இணையாக 950 பெண்கள் என்ற அளவில் பால் விகிதம் அமைந்துள்ளது. இங்கு வாழும் மக்களில் 77.13% பேர் கல்வியறிவு பெற்றுள்ளனர்.

சான்றுகள்

இணைப்புகள்

 மாவட்ட அரசின் தளம்

ஜார்க்கண்டின் மாவட்டங்கள்
ராஞ்சி மாவட்டம்
காரைக்கால் தொடருந்து நிலையம்

காரைக்கால் ரயில் நிலையம் காரைக்காலின் ரயில் போக்குவரத்திற்காக எழுப்பப்பட்டது. இது புதுச்சேரிக்கு உட்பட்ட காரைக்காலில் உள்ளது. இது திருச்சிராப்பள்ளியில் இருந்து  கிலோமீட்டர் தொலைவில் உள்ளது. சென்னையில் இருந்து  தொலைவில் உள்ளது.

அமைவிடம்
இது கிழக்குக் கடற்கரைச் சாலைக்கு அருகில் உள்ளது. காரைக்கால் பேருந்து நிலையம் 3 கிலோமீட்டர் தொலைவில் உள்ளது. திருச்சிராப்பள்ளி பன்னாட்டு வானூர்தி நிலையம் 130 கிலோமீட்டர் தொலைவில் உள்ளது.
இங்கிருந்து 11 கிலோமீட்டர் சென்றால் காரைக்கால் துறைமுகத்தை அடையலாம்.

இயக்கம்
இந்த இடத்தில் இருந்து இயக்கப்படும் ரயில்களும், வந்து சேரும் ரயில்களும் பட்டியலிடப்பட்டுள்ளன.

இணைப்புகள்
தென்னக ரயில்வே

புதுச்சேரியில் போக்குவரத்து
புதுச்சேரியில் உள்ள தொடருந்து நிலையங்கள்
புதுச்சேரி தொடருந்து நிலையம்

புதுச்சேரி தொடருந்து நிலையம் (குறியீடு:PDY) ஆனது புதுச்சேரி நகரத்திற்கு, தொடருந்து போக்குவரத்திற்காக உருவாக்கப்பட்டது.

அமைவிடமும் அமைப்பும்
புதுச்சேரி தொடருந்து நிலையம், புதுச்சேரியில் உள்ள சுப்பையா சாலையில் உள்ளது. இங்கிருந்து ஏறத்தாழ 1 கிலோமீட்டர் தொலைவில் புதுச்சேரி பேருந்து நிலையம், அரவிந்தர் ஆசிரமத்தை ஏறத்தாழ 2 கிலோமீட்டர் தொலைவில் அடையலாம். இங்கிருந்து ஏறத்தாழ 7 கிலோமீட்டர் தொலைவில் புதுச்சேரி வானூர்தி நிலையம் உள்ளது. 

இந்த நிலையத்தில் மூன்று நடைமேடைகள் உள்ளன. செயல்பாட்டில் இல்லாத பொருட்களை ஏற்றும் மேடையும் உள்ளது.

தொடருந்துகள்
இங்கிருந்து புறப்படும்/வந்து சேரும் தொடருந்துகளைப் பற்றிய விவரங்கள் கீழே தரப்பட்டுள்ளன.

சான்றுகள்

இணைப்புகள் 

 Indiarailinfo

புதுச்சேரியில் உள்ள தொடருந்து நிலையங்கள்
புதுச்சேரியில் போக்குவரத்து
அரக்கோணம் சந்திப்பு தொடருந்து நிலையம்

அரக்கோணம் சந்திப்பு தொடருந்து நிலையம் (Arakkonam Junction railway station, நிலையக் குறியீடு:AJJ) என்பது தமிழ்நாட்டின், இராணிப்பேட்டை மாவட்டத்தில், அரக்கோணம் நகரில் அமைந்துள்ள, ஒரு தொடருந்து நிலையமாகும். இது தென்னிந்தியாவின் முதல் தொடருந்து பாதையில் அமைந்துள்ள, இந்தியாவின் பழமையான தொடருந்து நிலையங்களில் ஒன்றாகும். இது தென்னக இரயில்வே மண்டலத்தின் மும்பை - சென்னை வழித்தடத்தில், குண்டக்கல் - சென்னை எழும்பூர் பிரிவில் அமைந்துள்ளது. இங்கு அதிவிரைவு இரயில்களைத் தவிர, அனைத்து இரயில்களும் நின்று செல்கின்றன. இங்கிருந்து சென்னைக்கு புறநகர் இரயில்களும் இயக்கப்படுகின்றன.

இது சென்னை - பெங்களூரு - கோயம்புத்தூர், திருப்பதி வழித்தடத்தில் அமைந்துள்ளது. இந்த நிலையத்தை நாளொன்றுக்கு நூறுக்கும் அதிகமான இரயில்கள் கடந்து செல்கின்றன. 

இது எட்டு நடைமேடைகளைக் கொண்டது. மூன்றாம், நான்காம் நடைமேடைகளை சென்னைப் புறநகர் இரயில்களில் செல்வோர் பயன்படுத்துகின்றனர். முதலாம், இரண்டாம் நடைமேடைகளை சென்னை, பெங்களூரு, கோயம்புத்தூர், திருப்பதி ஆகிய ஊர்களுக்குச் செல்லும் பயணிகள் பயன்படுத்துகின்றனர்.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை கோட்டத்தில் 17 நிலையங்கள் தேர்ந்தெடுக்கப்பட்டன, அரக்கோணம் சந்திப்பு தொடருந்து நிலையத்தை புதுப்பிக்கும் பணிக்கு 22 கோடி ரூபாய் ஒதுக்கப்பட்டுள்ளது.

இரயில்கள் 
இங்கிருந்து செல்லும் இரயில்களின் பட்டியலை கீழே காணவும்.

அரக்கோணம் சந்திப்பிற்கு வந்தடையும் வழிதடங்கள்

நான்கு தடங்களைக் கொண்ட வழிகள் 
 தெற்கு வழித்தடம், சென்னைக் கடற்கரை முதல் தாம்பரம் வரை.
 மேற்கு வழித்தடம், எம். ஜி. ஆர். சென்னை சென்ட்ரல் முதல் அரக்கோணம் வரை.

மேற்கோள்கள் 

தமிழகத் தொடருந்து சந்திப்புகள்
இராணிப்பேட்டை மாவட்டத்திலுள்ள தொடருந்து நிலையங்கள்
சென்னை தொடருந்து கோட்டம்
செங்கல்பட்டு சந்திப்பு தொடருந்து நிலையம்

செங்கல்பட்டு சந்திப்பு தொடருந்து நிலையம் (Chengalpattu Junction railway station, நிலையக் குறியீடு:CGL) சென்னை புறநகர் ரயில்வேக்கு உட்பட்டது. இது செங்கல்பட்டில் அமைந்துள்ளது. இந்திய இரயில்வேயின் பிரிவான தென்னக இரயில்வேயின் சென்னை இரயில்வே கோட்டத்தின் கீழ் இயங்குகிறது.

வரலாறு 

தாம்பரம் - செங்கல்பட்டு வழித்தடம் மின்மயமாக்கலுடன், சனவரி 9, 1965 அன்று இந்நிலையம் மின்மயமாக்கப்பட்டது.

அமைவிடமும் அமைப்பும் 

இது செங்கல்பட்டு நகரத்தின் நடுவில், கொலவை ஏரி கரையில் அமைந்துள்ளது. இதன் அருகில் மாநில நெடுஞ்சாலை - 58 செல்கிறது. இதன் அருகிலேயே பேருந்து நிலையம் உள்ளது. 

இங்கிருந்து 35 கிலோமீட்டர் தொலைவில் சென்னை பன்னாட்டு வானூர்தி நிலையம் அமைந்துள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை கோட்டத்தில் 17 நிலையங்கள் தேர்ந்தெடுக்கப்பட்டன, செங்கல்பட்டு சந்திப்பு தொடருந்து நிலையத்தை புதுப்பிக்கும் பணிக்கு 22.14 கோடி ரூபாய் ஒதுக்கப்பட்டுள்ளது.

புறநகர் இரயில்கள் 
இங்கிருந்து சென்னைக்கும், சென்னையில் இருந்து இங்கும் புறநகர் ரயில்கள் இயக்கப்படுகின்றன.

போக்குவரத்து 
சென்னையில் இருந்து கிளம்பும் பல தொடருந்துகள் செங்கல்பட்டு வழியாக செல்கின்றன.

விரைவுவண்டி சேவைகள்

பயணிகள் தொடருந்துகள்

குறிப்பு
கீழ்க்கண்ட வண்டிகள் இங்கு நிறுத்தப்படுவதில்லை.
 22403/22404 புதுச்சேரி - புது தில்லி அதிவேக விரைவுவண்டி (வாரம் ஒரு முறை)
 18495/18496 ராமேஸ்வரம் - புவனேஸ்வர் விரைவுவண்டி (வாரம் ஒரு முறை)

சான்றுகள் 

சென்னை புறநகர் தொடருந்து நிலையங்கள்
தமிழகத் தொடருந்து சந்திப்புகள்
செங்கல்பட்டு மாவட்டத்திலுள்ள தொடருந்து நிலையங்கள்
சென்னை தொடருந்து கோட்டம்
நெய்யாற்றிங்கரை

நெய்யாற்றின்கரை நகராட்சி, கேரளத்தில் உள்ள திருவனந்தபுரம் மாவட்டத்தில் உள்ளது. இது திருவனந்தபுரத்தில் இருந்து 20 கிலோமீட்டர் தொலைவில் உள்ளது. இது நெய்யாற்றின் கரையில் அமைந்துள்ளதால், நெய்யாற்றின்கரை என்று அழைப்பர். மலையாளத்தில், ”ற்ற” என எழுதி, ”ட்ட” என உச்சரிப்பார்கள். எனவே, நெய்யாற்றின்கரையை நெய்யாட்டிங்கரா என்று உச்சரிப்பர். இது நெய்யாற்றின்கரை வட்டத்தின் தலைமையகமாக உள்ளது. திருவனந்தபுரம் பெருநகர்ப் பகுதியின் புறநகராக விளங்குகிறது. நெய்யாறு அகத்தியமலையில் இருந்து தொடங்குகிறது. இந்த நகரத்தை நெய்யாற்றின்கரை நகாராட்சியினர் ஆட்சி செய்கின்றனர்.

போக்குவரத்து
இங்கிருந்து திருவனந்தபுரத்திற்கு பேருந்துகள் இயக்கப்படுகின்றன. மேலும், குருவாயூர், திருச்சூர், கோழிக்கோடு, சாலக்குளத்துக்காவு, கொல்லம், எர்ணாகுளம், கன்னியாகுமரி ஆகிய ஊர்களுக்கும் பேருந்துகள் இயக்கப்படுகின்றன. 

இங்கிருந்து 25 கிலோமீட்டர் தொலைவில் திருவனந்தபுரம் பன்னாட்டு வானூர்தி நிலையம் அமைந்துள்ளது.

இங்கு நெய்யாற்றின்கரை ரயில் நிலையம் அமைந்துள்ளது. இங்கிருந்து சென்னை, பெங்களூரு, மும்பை, கொல்கத்தா, மங்களூர், புனே ஆகிய நகரங்களுக்கு ரயில்கள் இயக்கப்படுகின்றன.

அருகில் உள்ள நகரங்கள்

சான்றுகள்

வெளி இணைப்புகள்
 GeoHack - நெய்யாற்றிங்கரை

திருவனந்தபுரம்
நெடுமங்காடு

நெடுமங்காடு என்பது கேரளத்தில் உள்ள நகராட்சிகளில் ஒன்று ஆகும். இது திருவனந்தபுரம் மாவட்டத்தில் உள்ளது. திருவனந்தபுரம் பெருநகரப் பகுதியில் சேர்க்கப்பட்ட புறநகர்ப் பகுதிகளில் இதுவும் ஒன்று ஆகும். திருவனந்தபுரம் நகரில் இருந்து 20 கிலோமீட்டர் தொலைவில் உள்ளது. இது நெடுமங்காடு வட்டத்தின் தலைமையகமாக உள்ளது. இதை மலையாளத்தில் நெடுமங்ஙாடு என்று அழைப்பர்.

போக்குவரத்து
கேரள அரசுப் பேருந்துகளின் மூலம் மற்ற ஊர்களுக்கு செல்லலாம். நெடுமங்காட்டிலிருந்து நாகர்கோவிலுக்கு தமிழ்நாடு அரசுப் போக்குவரத்துக் கழத்தால் பேருந்துகள் இயக்கப்படுகின்றன. தொடருந்து, வானூர்தி போன்றவற்றிற்கு திருவனந்தபுரம் செல்ல வேண்டும்.

மேலும் பார்க்க
 திருவனந்தபுரம்
 கிளிமானூர்
 பரவூர்
 கொல்லம்

சான்றுகள்

இணைப்புகள்

 கோயிக்கல் அரண்மனை

மேற்கோள்கள்

திருவனந்தபுரம் மாவட்டத்தில் உள்ள ஊர்களும் நகரங்களும்
வாசிம் மாவட்டம்

வாசிம் மாவட்டம் இந்திய மாநிலமான மகாராஷ்டிராவில் உள்ளது. இதன் தலைமையகம் வாசிம் நகரில் உள்ளது. இதன் பரப்பளவு 5,150  சதுர கிலோமீட்டர் ஆகும்.

ஆட்சிப் பிரிவுகள்
இந்த மாவட்டத்தை இரண்டு பிரிவுகளாகப் பிரித்துள்ளனர். அவை: வாசிம், மங்கருள்பூர். இந்த மாவட்டத்தை ஆறு வட்டங்களாகப் பிரித்துள்ளனர். அவை: மாலேகாவ், மானோரா, வாசிம், ரிசோடு, மங்கருள்பீர். 
சட்டமன்றத் தொகுதிகள்:

மக்கள் தொகை
2011-ஆம் ஆண்டு கணக்கெடுப்பின்போது, 1,196,714 மக்கள் வாழ்ந்தனர்.
சதுர கிலோமீட்டருக்குள் 244	பேர் என்ற அளவில் மக்கள் அடர்த்தி கணக்கிடப்பட்டுள்ளது. பால் விகிதத்தில், ஆயிரம் ஆண்களுக்கு ஈடாக, 926 பெண்கள் உள்ளனர். இங்கு வாழும் மக்களில் 81.7% பேர் கல்வியறிவு பெற்றுள்ளனர்.

சான்றுகள்

இணைப்புகள்
 மாவட்ட அரசு

மகாராட்டிர மாவட்டங்கள்
அமராவதி மாவட்டம்

அமராவதி மாவட்டம், இந்திய மாநிலமான மகாராட்டிரத்தில் உள்ளது. இதன் தலைமையகம் அமராவதியில் உள்ளது.

பொருளாதாரம்
இது வளர்ச்சியில் பின்தங்கிய மாவட்டங்களில் ஒன்று. மத்திய அரசின் வளர்ச்சி நிதியைப் பெறுகிறது.
இங்கு வெற்றிலை, ஆரஞ்சு, வாழை ஆகியவற்றைப் பயிரிடுகின்றனர்.

மக்கள் தொகை
2011-ஆம் ஆண்டு மக்கள் தொகை கணக்கெடுப்பின் போது, 28,88,445 மக்கள் வாழ்ந்தனர்.

சதுர கிலோமீட்டருக்குள் 240 பேர் என்ற அளவில் மக்கள் அடர்த்தி உள்ளது. பால் விகிதத்தில் ஆயிரம் ஆண்களுக்கு ஈடாக, 951 பெண்கள் என்ற அளவில் பால் விகிதம் கணக்கிடப்பட்டுள்ளது. இங்கு வாழ்வோரில் 87.38% பேர் கல்வியறிவு பெற்றுள்ளனர்.

போக்குவரத்து
இந்த மாவட்டத்தில் ரயில் போக்குவரத்து வசதி உள்ளது. பத்னேரா, அமராவதி ஆகியன உள்ளன. இங்கிருந்து 15 கிலோமீட்டர் தொலைவில் அமராவதி விமான நிலையம் அமைந்துள்ளது.

சான்றுகள்

இணைப்புகள்
 அமராவதி அரசு 

மகாராட்டிர மாவட்டங்கள்
அமராவதி மாவட்டம்
போகாரோ மாவட்டம்

போகோரா மாவட்டம் இந்திய மாநிலமான ஜார்க்கண்டில் உள்ளது. இதன் தலைமையகம் போகாரோ ஸ்டீல் சிட்டியில் உள்ளது. இந்த மாவட்டத்தில் இருபது லட்சத்துக்கும் அதிகமான மக்கள் வாழ்கின்றனர். இங்குள்ள உருக்காலை, ஆசியாவிலேயே பெரியது. இங்கு இந்திய உருக்கு ஆணையம், இந்தியா நிலக்கரி நிறுவனம், எண்ணெய் மற்றும் இயற்கை எரிவாயுக் கழகம் ஆகியவற்றின் கிளைகள் அமைந்துள்ளன. இது 2883  சதுர கிலோமீட்டர் பரப்பளவைக் கொண்டது.

மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது, 2,062,330 மக்கள் வாழ்கின்றனர்.
சதுர கிலோமீட்டருக்குள் 716 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு 916	பெண்கள் என்ற அளவில் பால் விகிதம் உள்ளது. இங்கு வாழ்வோரில் 73.48% பேர் கல்வியறிவு பெற்றுள்ளனர்.

சான்றுகள்

இணைப்புகள்
 மாவட்ட அரசு 
 போகோராவில் உள்ள இடங்கள்

ஜார்க்கண்டின் மாவட்டங்கள்
போகாரோ மாவட்டம்
பூவேலி

பூவேலி 1998-ம் ஆண்டு இயக்குநர் செல்வாவின் இயக்கத்தில் வெளிவந்த இந்தியத் தமிழ்த் திரைப்படமாகும். கார்த்திக், அப்பாஸ், கௌசல்யா, ஹீரா மற்றும் பலர் நடித்துத் திரைக்கு வந்த இத்திரைப்படத்திற்கு இசையமைப்பாளர் பரத்வாஜ் இசையமைத்திருந்தார். இத்திரைப்படத்தின் பாடல்களை வைரமுத்து எழுதியிருந்தார்.

கதைச் சுருக்கம் 
இப்படத்தின் முன்னணி கதாபாத்திரங்கள் ஒவ்வொருவரும் காதலை வெவ்வேறு கோணத்தில் பார்க்கின்றனர். கண்டிப்பாகக் காதலித்த பிறகுதான் திருமணம் செய்ய கொள்ள வேண்டும் என கௌசல்யா நினைக்கிறார். ஆனால், ஹீராவோ திருமணத்திற்குப் பிறகு தான் காதலிக்க வேண்டும் என்கிறார். காதல் என்பது பிள்ளைகள் தங்கள் பெற்றோர்களுக்குச் செய்யும் துரோகம் என ராதாரவி நினைக்கிறார். காதல் செய்பவராக கார்த்திக் வருகிறார்.

ஹீராவை துரத்தித் துரத்திக் காதலிக்கிறார் கார்த்திக். ஆனால், ஹீராவோ கார்த்திக்கை வெறுத்து அவர் மனதை புண்படுத்துகிறார். இறுதியாக, ’உனக்கு என்மேல் காதல் வரும்வரை நான் உனக்காக காத்திருப்பேன்’ என்று கூறி விடைபெறும் கார்த்திக், வரும் வழியில் தனது பள்ளித் தோழியான கௌசல்யாவைச் சந்திக்கிறார். அவரது கடந்தகால கதையைக் கேட்டு அவருக்கு உதவுவதற்காக அவரது கணவராக நடிக்க சம்மதித்து கௌசல்யாவின் வீட்டிற்கு செல்கிறார். கௌசல்யா வீட்டிலுள்ள அனைவரிடமும் கெட்ட பெயர் எடுத்துக் கொண்டு அந்த வீட்டை விட்டு வெளியேற திட்டமிடுகிறார். ஆனால் அவரது திட்டங்கள் அனைத்தும் தோல்வியில் முடிகின்றன.

கார்த்திக்கும் கௌசல்யாவும் கணவன் மனைவியாக நடிக்கும் நேரத்தில் அவர்களையும் அறியாமல் ஒருவரின் மேல் ஒருவர்க்கு காதல் தோன்றுகிறது.

இதற்கிடையில், கார்த்திக் துரத்தித் துரத்திக் காதலிக்கும் போது வெறுத்த ஹீராவுக்கு கார்த்திக் மேல் காதல் வந்துவிட, அவர் கார்த்திக்கை தேடி கௌசல்யாவின் வீட்டிற்கு வந்துவிடுகிறார். இதன்மூலமாக கௌசல்யா வீட்டிற்கு உண்மை தெரிந்துவிட, அவர்கள் கார்த்திக்கை அடித்து உதைக்கிறார்கள். அந்த நேரத்தில் மனோரமா (ராதாரவியின் அம்மா) தடுத்து உண்மைகளைக் கூற எல்லோரும் ஒன்றிணைகிறார்கள்.

நடிகர்கள் 
 கார்த்திக் - முரளி
 அப்பாஸ் - அருண்
 கௌசல்யா - மகா
 ஹீரா - சாலினி
 ராதாரவி
 மனோரமா
 நிழல்கள் ரவி
 சார்லி
 ஆனந்தராஜ்

பாடல்கள் 
பரத்வாஜின் இசையமைப்பில் வெளிவந்த இத்திரைப்படத்தில் 10 பாடல்கள் இடம்பெற்றிருந்தன.
 "இதற்கு பெயர்" - ஹரிஹரன், சுஜாதா
 "ஒரு பூ எழுதும் கவிதை" - உன்னிகருஷ்ணன், சித்ரா
 "கதை சொல்ல" - கார்த்திக், சார்லி, மனோரமா
 "ஓ சாலினி" - எஸ். பி. பாலசுப்ரமணியம்
 "முத்து முத்து" - புஷ்பவனம் குப்புசாமி, சுவர்ணலதா
 "வாழ்க்கை" - ஸ்ரீநிவாஸ்
 "இதற்கு பெயர்" - ஹரிஹரன்
 "நதியால் சாய" - பரத்வாஜ், ரேஷ்மா
 "கதை சொல்ல" - பரத்வாஜ்
 "பூவேலி" - இசை

சான்றுகள்

வெளி இணைப்புகள் 
 

1998 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
கார்த்திக் நடித்த திரைப்படங்கள்
பரத்வாஜ் இசையமைத்த திரைப்படங்கள்
ராதாரவி நடித்த திரைப்படங்கள்
சார்லி நடித்த திரைப்படங்கள்
ஹீரா ராசகோபால்

ஹீரா இந்திய திரைப்பட நடிகை ஆவார். இவர் தமிழ், மலையாளம், தெலுங்கு, கன்னடம் மற்றும் இந்தி திரைப்படங்களில் நடித்துள்ளார்.

ஆரம்பகால வாழ்க்கை 
ஹீரா ராஜகோபால் சென்னையில் பிறந்தவர். இவர் சென்னையில் உள்ள பெண்கள் கிறித்தவக் கல்லூரியில் உளவியல் பட்டம் பெற்றார். அவர் 2002 ஆம் ஆண்டு தொழிலதிபர் புஷ்கர் மாதவ் நாட்டுவை திருமணம் செய்து கொண்டார். பின்னர் 2006 ஆம் ஆண்டில் விவாகரத்து பெற்றார்.

வாழ்க்கை 
ஹீரா ராஜகோபால், நடிகர் முரளியுடன் இணைந்து நடித்த இதயம் திரைப்படம் இவரது முதல் திரைப்படமாகும். இந்த திரைப்படத்தின் மூலமாக தமிழிலும் தெலுங்கிலும் நல்ல அறிமுகம் கிடைத்தது. சஞ்சய் தத் நடித்த அமானத் இந்தி திரைப்படத்தின் மூலம் இவர் பாலிவுட்டில் அறிமுகமானார். மலையாளத்தில் மோகன்லால் நடித்த நிர்ணயம் திரைப்படத்தில் அறிமுகமானார். இவர் கமல், மம்மூட்டி, சிரஞ்சீவி, அஜித் குமார், நாகார்ஜுனா, பாலகிருஷ்ணா, வினீத், கார்த்திக், ரவி தேஜா, ரமேஷ் அரவிந்த், மற்றும் அனில் கபூர் போன்ற இந்திய முன்னணி திரைப்பட நடிகர்கள் பலருடன் இணைந்து நடித்திருக்கிறார். இயக்குநர் மணிரத்னம் இயக்கிய திருடா திருடா திரைப்படத்தில் சிறந்த நடிப்பை வெளிப்படுத்தி அனைவரது பாராட்டுகளையும் பெற்றார்.

திரைப்படங்கள்

சான்றுகள்

இணைப்புகள் 
 ஹீராவின் இணையதளம் 
 

1971 பிறப்புகள்
வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
சென்னை நடிகைகள்
20 ஆம் நூற்றாண்டின் இந்திய நடிகைகள்
செயற்படாச் சொத்துக்கள்

செயற்படாச் சொத்துக்கள் (Non-Performing Assets-NPA) என்பன நிதி நிறுவனம் வழங்கிய ஈட்டுக் கடன்கள் (Pledged Loans) அல்லது வெந்நிலை ஜாமீன் கடன்கள் (Non-Pledged Loans), குறித்த தவணைகளில்  திரும்பி வராவிட்டால், தவணை தவறிய (Over due) கடன்கள் ஆகும். பொதுவாக வருவாய் ஈட்டாத கடன்களைச் செயல்படாத சொத்துக்கள் பட்டியலில் சேர்ப்பர். வெந்நிலை ஜாமீன் கடன்கள் (Unsecured Loans) 90 நாட்களுக்கு மேலும், ஈட்டுகடன்கள் 180 நாட்களுக்கு மேலும் தவணை தவறியிருந்தால் (Over due), அக்கடன்களைச் செயல்படாத சொத்துகள் என தணிக்கையாளர் (Auditor) மதிப்பிடுவர்.  இவ்வகையான செயற்படாத சொத்துக்கள் மிக அதிகமாக கொண்டிருக்கும் நிதி நிறுவனங்களின் நிதிநிலைமை கேள்விக் குறியாகிவிடும்.

செயற்படாத சொத்துக்களின் வகைப்பாடு
வங்கிகள் மற்றும் நிதி நிதி நிறுவனங்கள் செயற்படாத சொத்துக்களை, தவணை தவறிய கடன்களின் காலத்தைப் பொருத்தும், திரும்ப வசூலிக்கும் தன்மை பொருத்தும் அடியிற்கண்டவாறு வகைப்படுத்தப்படுகிறது. 
 12 மாதங்களுக்குள் தவணை தவறிய கடன்களை இரண்டாந் தரச் சொத்துக்கள் (Sub Standard Assests).
 12 மாதங்களுக்கு மேற்பட்ட தவணை தவறிய கடன்களை சந்தேகச் சொத்துக்கள் (Doubtful Assets) 
 தணிக்கையாளரால் வசூலாகாது எனக் குறிப்பிடும் கடன்களை நட்டச் சொத்துக்கள் (Loss Loans/Loss assets) என்பர்.

ஒதுக்கீடுகள்
 நட்டச் சொத்துக்களுக்கு (Loss Loans/Loss Assets) முழு ஒதுக்கீடு (Full Reserve) செய்யப்படும்.
 இரண்டாந் தரச் சொத்துக்களுக்கு (Sub Standard Assets) 15%  ஒதுக்கீடு (Bad Debt Reserve) ஏற்படுத்துவர்.

செயல்படா சொத்துக்களால் ஏற்படும் தீங்குகள்
 நிதி நிறுவனத்தின் இலாபம் குறையும்.
 மூலதனம் குறைவதுடன், நிதி நிறுவனம் வழங்கும் கடன்களின் வரம்பு குறையும்.
 தவணை தவறிய கடன் தொகைகளுக்கு நிகரான ஒதுக்கீடு (Loss Reserve) அதிகரிக்கும்.
 அரசு மற்றும் நடுவண் வங்கியின் விளக்கங்களுக்கு விடை கூறவேண்டிய சூழ்நிலை ஏற்படும்.
 நிதி நிறுவன பங்குதாரர்களுக்கு உரிய பங்கு ஈவுத்தொகை (Dividend) வழங்க இயலாமல் போய்விடும்.
 பங்குச் சந்தையில் நிதி நிறுவனத்தின் பங்கு மதிப்பு குறைந்துவிடும்.

மேற்கோள்கள்

வெளி இணைப்புகள்
 BANK WISE AND BANK GROUP-WISE GROSS NON-PERFORMING ASSETS

கடன்
நிதி
வங்கியியல்
பவுல் வெஸ்லி

பவுல் வெஸ்லி (Paweł Wasilewski, பிறப்பு: ஜூலை 23, 1982) ஒரு அமெரிக்க நாட்டு நடிகர், மாடல் மற்றும் இயக்குநர். இவர் தி வாம்பயர் டைரீஸ் என்ற தொலைக்காட்சி தொடரில் ஸ்டெபன் சல்வடோரே என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார். அதை தொடர்ந்து வொல்ப் லேக், யங் ஆர்தர், ஸ்மால்வில்லே, ஃபாலன், 24 உள்ளிட்ட பல தொலைக்காட்சி தொடர்களில் நடித்துள்ளார்.

வெளி இணைப்புகள் 
 

1982 பிறப்புகள்
வாழும் நபர்கள்
விளம்பர நடிகர்கள்
ஆங்கிலத் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
தலைவாசல் (திரைப்படம்)

தலைவாசல் (Thalaivasal) என்னும் தமிழ்த் திரைப்படம் 1992-ஆம் ஆண்டில் வெளியானது. இதை செல்வா இயக்கினார். இந்த திரைப்படத்தில் எஸ். பி. பாலசுப்பிரமணியம், ஆனந்த், நாசர், நெப்போலியன், தலைவாசல் விஜய் ஆகியோர் முன்னணி வேடங்களில் நடித்துள்ளனர். இதை சோழா பொன்னுரங்கம் தயாரித்தார் . பாலபாரதி இசையமைத்தார். இது 3 செப்டம்பர் 1992 அன்று வெளியானது.

நடிப்பு 

எஸ். பி. பாலசுப்பிரமணியம் - சண்முகசுந்தரம்
ஆனந்த் - சுதாகர்
சிவரஞ்சனி - சோபனா
பானு பிரகாஷ் - கலையரசன்
நாசர் - பீடா சேட்டு
நெப்போலியன் - சந்திரன்
தலைவாசல் விஜய் - பாபு
 எஸ். என். வசந்த்
மற்றும் பலர்.

இசை

மேற்கோள்கள் 

1992 தமிழ்த் திரைப்படங்கள்
இந்தியத் தமிழ்த் திரைப்படங்கள்
பாலபாரதி இசையமைத்த திரைப்படங்கள்
நெப்போலியன் நடித்த திரைப்படங்கள்
நாசர் நடித்த தமிழ்த் திரைப்படங்கள்
தலைவாசல் விஜய் நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
மஞ்சேஸ்வரம்

மஞ்சேஸ்வரம் என்னும் ஊர், கேரளத்தின் காசர்கோடு மாவட்டத்தில் உள்ளது. இது மங்களூரில் இருந்து 21 கிலோமீட்டர் தொலைவில் உள்ளது. இங்கு அருள்மிகு ஆனந்தேசுவரர் கோயில் உள்ளது.

இங்கு மசூதிகளும் உள்ளன. கன்னட இலக்கியத்தில் முக்கிய பங்கு வகித்த கோவிந்த பை இங்கு பிறந்தவர். இவருக்கு இங்கு நினைவாலயம் அமைக்கபட்டுள்ளது.

சான்றுகள்

இணைப்புகள் 
மஞ்சேஸ்வர்.ஆர்க்

காசர்கோடு மாவட்டத்தில் உள்ள ஊர்களும் நகரங்களும்

மேற்கோள்கள்
வைத்திரி ஊராட்சி

வைத்திரி என்னும் ஊர், கேரளத்தின் வயநாடு மாவட்டத்தில் உள்ள கல்பற்றா வட்டத்தில் உள்ளது. மாவட்டத் தலைநகராக விளங்கும் கல்பாற்றா, இங்கிருந்து 10 கிலோமீட்டர் தொலைவில் உள்ளது. இந்த ஊர் 47.84 சதுர கிலோமீட்டர் பரப்பளவைக் கொண்டது. இங்கு 14,459 மக்கள் வாழ்கின்றனர்.

சுற்றுப்புற ஊர்கள் 
வடக்கு: கல்பற்றா நகராட்சி
மேற்கு: பொழுதனை ஊராட்சி
தெற்கு: கோழிக்கோடு மாவட்டம்
கிழக்கு: மேப்பாடி ஊராட்சி

மேற்கோள்கள் 
http://www.trend.kerala.gov.in 
http://lsgkerala.in/ 
Census data 2001

வயநாடு மாவட்டம்
நீலேஸ்வரம்

நீலேஸ்வரம் பேரூராட்சி கேரளத்தின் காசர்கோடு மாவட்டத்தில் உள்ளது. இதை நீலேஸ்வர் என்றும் அழைப்பர். இந்த பேரூராட்சி, நீலேஸ்வரம் புழா, தேஜஸ்வினி புழா ஆகிய இரு ஆறுகளுக்கு இடையில் உள்ளது. இங்கு கானாயி குஞ்ஞிராமன், காவ்யா மாதவன், சனுஷா ஆகியோர் வாழ்ந்துள்ளனர்.

பெயர்க் காரணம் 
சிவனுக்கு நீலகண்டன் என்ற பெயரும் உண்டு. சிவனின் நினைவால் நீலகண்டேஸ்வரம் என அழக்கப்பட்டு, நீலேஸ்வரம் என மாறியதாக கருதுகின்றனர். நீலா என்ற முனிவர் பல ஆண்டுகளுக்கு முன்னர், சிவனின் சிலையை நிறுவியதால் நீலேஸ்வரம் என பெயர் பெற்றதாக சொல்வோரும் உளர்.

மொழி 
இங்கு வாழும் மக்கள் மலையாளம் பேசுகின்றனர். கவுட சாரஸ்வத் பிராமணர்கள் கொங்கணி மொழியை பேசுகின்றனர்.

அருகில் உள்ள ஊர்கள் 
நிடுங்கண்டா
படிஞ்ஞாற்றங்கொழுவல்
மூலப்பள்ளி
கிழக்கன்கொழுவல்
சாத்தமத்து
தைக்கடப்புறம்
கடிஞ்ஞுமூலை
கோட்டப்புறம்
பள்ளீக்கரை
பாலாயி
சிறைப்புறம்
பேரோல்
காரியங்கோடு
ஆலகீழில்
தட்டாச்சேரி
வட்டப்பொயில்
ஆனச்சால்

கேலரி

மேற்கோள்கள்

வெளியிணைப்புகள் 

காசர்கோடு மாவட்டத்தில் உள்ள ஊர்களும் நகரங்களும்
வலங்கைமான் ஏ. சண்முகசுந்தரம் பிள்ளை

வலங்கைமான் ஏ. சண்முகசுந்தரம் பிள்ளை தமிழகத்தைச் சேர்ந்த தவில் இசைக் கலைஞர் ஆவார்.

இசை வாழ்க்கை 
நாச்சியார்கோயில் என். பி. இராகவப்பிள்ளையிடம் தவில் வாசிப்பினை கற்றுக்கொண்ட மாணவர்களில் ஒருவர் சண்முகசுந்தரம் பிள்ளை. சண்முகசுந்தரத்தின் தந்தை மற்றும் உடன் பிறப்புகள் யாழ்ப்பாணம் நாச்சிமார் கோவிலடியில் வசித்துள்ளனர்.

விருதுகள் 
 சங்கீத நாடக அகாதமி விருது, 1985. வழங்கியது: சங்கீத நாடக அகாதமி
 தமிழ்நாடு இயல் இசை நாடக மன்றத்தின் விருது, 1994–1995

மேற்கோள்கள் 

சங்கீத நாடக அகாதமி விருது பெற்றவர்கள்
தவில் கலைஞர்கள்
ஊர் பெயரால் அறியப்படும் மக்கள்
சேர்த்தலை

சேர்த்தலை என்பது  கேரளத்தில் ஆலப்புழை மாவட்டத்திற்கு உட்பட்ட ஒரு நகரமாகும். இதன் வழியாக தேசிய நெடுஞ்சாலை-47 செல்கிறது. இது ஆலப்புழையில் இருந்து 22 கி.மீ. தொலைவில் உள்ளது. சேர்த்தலை நகராட்சியாகவும், சேர்த்தலை வட்டத்தின் தலைமையாகவும் உள்ளது.

போக்குவரத்து 
 47வது தேசிய நெடுஞ்சாலை வழியாக, கொச்சிக்கும், ஆலப்புழைக்கும் செல்லலாம்.
 சேர்த்தலை - கைபுழாமுற்று - கோட்டயம் சாலையின் வழியாக குமரகத்திற்கும் கோட்டயத்திற்கும் செல்லலாம்.
 சேர்த்தலை-அரூகுற்றி-அரூர் சாலை வழியாக, வேம்பநாட்டு ஏரியை அடையலாம்.
 சேர்த்தலை - முஹம்மா - ஆலப்புழை சாலை வழியாக பதிராமணல் பறவைகள் சரணாலயத்தை அடையலாம்.
 சேர்த்தலை - அர்த்துங்கல் - தம்போளி சாலை வழியாக, ஆலப்புழையின் கடலோரப் பகுதிகளை அடையலா.

குறிப்பிடத்தக்க நபர்கள் 
 வயலார் ராமவர்மா – மலையாள எழுத்தாளர், திரைப்பாடல்களை எழுதியவர்.
 ஏ.கே. ஆன்டனி – கேரளத்தின் முதல்வராக மூன்று முறை பதவியேற்றவர். ராணுவ அமைச்சராகவும் பதவியேற்றவர்.
 வயலார் ரவி - கேரள அரசின் முன்னாள் உள்துறை அமைச்சர்.
 கே. ஆர். கௌரி அம்மா - கேரள அரசின் வருவாய்த் துறை அமைச்சராகப் பணியேற்றவர்.
 ராசன் பி. தேவ் – மலையாளத் திரைப்பட நடிகர்

மேற்கோள்கள்

இணைப்புகள் 

 சேர்த்தலை நகராட்சி 

கேரளாவிலுள்ள மாநகரங்கள்
ஆலப்புழை மாவட்டத்தில் உள்ள ஊர்களும் நகரங்களும்
ஆலுவா

ஆலுவா (Aluva)  என்னும் ஊர் முன்னதாக ஆலுவை என்றும் அறியப்பட்டது. இவ்வூர் கேரளத்தின் எர்ணாகுளம் மாவட்டத்தில் உள்ளது. இங்கிருந்து 12 கிலோமீட்டர் தொலைவில் கொச்சி விமான நிலையம் அமைந்துள்ளது. திருவிதாங்கூர் அரசரின் கோட்டை இங்குள்ளது. இங்கு பெரியாறு என்ற ஆறு பாய்கிறது. தொடங்கப்படவிருக்கும் கொச்சி மெட்ரோ திட்டத்தின் முதன் ரயில் நிலையம், ஆலுவையில் அமைக்கப்பட்டுள்ளது. ஆலுவாயில் என்ற பெயர் ஆலமரத்தினால் உண்டானது என்று கருதுகின்றனர். இதற்கு சான்றாக, இங்குள்ள சிவன் கோயிலின் மேற்கில் ஆலமரம் உள்ளது.
ஆலுவா-நடுங்ஙல்லூர்-திருவால்லூர் ஆகிய மூன்று ஊர்களையும், பாம்பின் வாய், நடுப்பகுதி, வால் என கூறுவதாக புராணக் கதை கூறப்படுகிறது. ஆலுவையிலும், நடுங்ஙல்லூரிலும், திருவால்லூரிலும் உள்ள கோயில்கள் தொடர்பாகவே இக்கதை சொல்லப்படுகிறது.

ஆலுவா, திருவாங்கூர் அரச குடும்பத்தின் கோடைகால வசிப்பிடமாக விளங்கியது. ஆண்டுதோறும் பெரியார் ஆற்றின் மணற்பரப்பில் கொண்டாடப்படும் சிவராத்திரி விழாவிற்கும் இவ்வூர் நன்கு அறியப்படுகிறது. இந்திய சமூக சீர்திருத்தவாதியான சிறீ நாராயண குருவால் 1913 ஆம் ஆண்டு நிறுவப்பட்ட ஆலுவாவில் உள்ள அத்வைத ஆசிரமம், இப்பகுதியின் கலாச்சார அம்சத்தை மேலும் மேம்படுத்துகிறது.

படங்கள்

மேற்கோள்கள்

வெளி இணைப்புகள் 
 Remaining Date for Aluva Municipality Election 2020

ஆலுவையைப் பற்றி

எர்ணாகுளம் மாவட்டத்தில் உள்ள ஊர்களும் நகரங்களும்
சேந்தமங்கலம்

சேந்தமங்கலம் (Sendamangalam) தமிழ்நாட்டின் நாமக்கல் மாவட்டத்தின்,   நாமக்கல்லின் புறநகரும், சேந்தமங்கலம் வட்டம் மற்றும் சேந்தமங்கலம் ஊராட்சி ஒன்றியத்தின் நிர்வாகத் தலைமையிட நகரமும்,முதல் நிலை நகராட்சி ஆகும்.

அமைவிடம்
சேந்தமங்கலம் பேரூராட்சிக்கு  வடக்கில் நாமக்கல் 8 கிமீ தொலைவிலும்; தெற்கில் இராசிபுரம் 22 கிமீ தொலைவிலும் உள்ளது. சேந்தமங்கலம் கொல்லிமலைக்கு அருகாமையில் உள்ளது.அருகிலுள்ள முக்கிய ஆறு காவேரி ஆகும். இது சென்னை யிலிருந்து 350 கி.மீ. தொலைவிலும், பெங்களூரு விலிருந்து 255 கி.மீ. தொலைவிலும், சேலத்திலிருந்து 50 கி.மீ. தொலைவிலும், திருச்சிராப்பள்ளி யிலிருந்து 93 கி.மீ. தொலைவிலும் அமைந்துள்ளது.

பேரூராட்சியின் அமைப்பு                  
8.8 சகிமீ பரப்பும், 18 பேரூராட்சி மன்ற உறுப்பினர்களையும், 52 தெருக்களையும் கொண்ட இப்பேரூராட்சி சேந்தமங்கலம் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,484 வீடுகளும், 19,750 மக்கள்தொகையும் கொண்டது.

ஆதாரங்கள்

நாமக்கல் மாவட்டத்தில் உள்ள பேரூராட்சிகள்
சொவ்வரை

சொவ்வரை ( சொவ்வரா) என்னும் ஊர், கேரளத்தின் எர்ணாகுளம் மாவட்டத்திற்கு உட்பட்ட ஆலுவை வட்டத்தில் உள்ளது. இது காலடி போகின்ற வழியில்  பெரியாற்றிற்கு அருகில் உள்ளது. கொச்சி விமான நிலையத்தின் தென்கிழக்கில் அமைந்துள்ளது. ஸ்ரீமூலநகரம், காஞ்ஞூர் ஆகிய ஊர்கள் இதனை அடுத்துள்ள ஊர்கள்.

மேற்கோள்கள் 

எர்ணாகுளம் மாவட்டத்தில் உள்ள ஊர்களும் நகரங்களும்
கேரள சட்டமன்றத் தொகுதிகளின் பட்டியல்

2008-இல் நடந்த தொகுதி சீரமைப்பிற்குப் பின்னர், சட்டசபைத் தொகுதிகளின் எண்ணிக்கையில் மாற்றம் இல்லை. எனினும், தொகுதிகளின் எல்லைகள் மாற்றப்பட்டன. இந்த தொகுதிகளை கீழே காணவும்.

முற்காலத்து சட்டசபைத் தொகுதிகள்

மேலும் பார்க்க 
கேரள அரசு
கேரள உயர் நீதிமன்றம்

சான்றுகள்

வெளி இணைப்புகள் 
தேர்தல் ஆணையம், கேரளா 2006

கேரள அரசு
  
கேரள சட்டமன்றம்
இந்திய மாநிலங்களின் சட்டமன்றத் தொகுதிகளின் பட்டியல்கள்
காயங்குளம் சட்டமன்றத் தொகுதி

காயங்குளம் சட்டமன்றத் தொகுதி (Kayamkulam Assembly constituency, ), கேரள மாநிலத்திலுள்ள 140 மாநில சட்டமன்றத் தொகுதிகளில் ஒன்றாகும். ஆலப்புழா மக்களவைத் தொகுதியிலுள்ள 7 மாநில சட்டமன்றத் தொகுதிகளில் இதுவும் ஒன்றாகும். இதனின் சட்டமன்ற தொகுதியின் எண் 102 தற்போதைய சட்டமன்ற உறுப்பினராக இந்தியப் பொதுவுடமைக் கட்சி (மார்க்சிஸ்ட்) கட்சியின் பிரதீபா உள்ளார்.

உள்ளூராட்சிப் பிரிவுகள் 
காயம்குளம் நியாமசபை தொகுதியின் உள்ளூராட்சி பிரிவுகளை பின்வரும் பட்டியல் கொண்டுள்ளது:

சட்டமன்ற உறுப்பினர்கள் 
இத்தொகுதியின் கேரள சட்டமன்ற உறுப்பினராக இருந்த அனைவரும் பின்வருமாறு:

தேர்தல் முடிவுகள் 
(±%) என்பது முந்தைய தேர்தலின் வாக்கு எண்ணிக்கையில் ஏற்பட்ட மாற்றத்தைக் குறிக்கிறது.

2021 
2021 கேரள சட்டமன்றத் தேர்தலில் இத்தொகுதியில் 2,14,839 பதிவு செய்யப்பட்ட வாக்காளர்கள் இருந்தனர்.

சட்டமன்றத் தேர்தல் 2016 
2016 கேரள சட்டமன்றத் தேர்தலில் இத்தொகுதியில் 2,03,308 பதிவு செய்யப்பட்ட வாக்காளர்கள் இருந்தனர்.

சட்டமன்றத் தேர்தல் 2011 
2011 கேரள சட்டமன்றத் தேர்தலில் இத்தொகுதியில் 1,82,036 பதிவு செய்யப்பட்ட வாக்காளர்கள் இருந்தனர்.

மேலும் காண்க 

 காயங்குளம்
 ஆலப்புழா மாவட்டம்
 கேரள சட்டமன்றத் தொகுதிகளின் பட்டியல்

சான்றுகள்

இணைப்புகள் 

கேரள சட்டமன்றத் தொகுதிகள்
ஹரிப்பாடு சட்டமன்றத் தொகுதி

ஹரிப்பாடு சட்டமன்றத் தொகுதி (, ), கேரளத்தின் 140 சட்டமன்றத் தொகுதிகளில் ஒன்று. இது  ஆலப்புழை மாவட்டத்தில் உள்ள ஏழு சட்டமன்றத் தொகுதிகளில் ஒன்று. கார்த்திகப்பள்ளி வட்டத்திற்கு உட்பட்ட  ஆறாட்டுபுழை,  சேப்பாடு,  செறுதனை,  சிங்ஙோலி,  ஹரிப்பாடு,  கார்த்திகப்பள்ளி,  கருவாற்றா,  குமாரபுரம்,  முதுகுளம்,  பள்ளிப்பாடு,  திருக்குன்னப்புழை ஆகிய ஊர்களைக் கொண்டது.
.

சான்றுகள்

கேரள சட்டமன்றத் தொகுதிகள்
நீடாமங்கலம் மீனாட்சி சுந்தரம் பிள்ளை

நீடாமங்கலம் மீனாட்சி சுந்தரம் பிள்ளை (1894-1949) தமிழகத்தைச் சேர்ந்த தவில் இசைக் கலைஞர் ஆவார்.

இசை வாழ்க்கை 
மீனாட்சி சுந்தரம் தவில் வாசிப்பினை நாகப்பட்டினம் வேணுகோபால் பிள்ளை என்பவரிடம் கற்றுக் கொண்டார். தனித் தவில் வாசிக்கும் முறையை அறிமுகப்படுத்தியவர் மீனாட்சி சுந்தரம்.

இவரின் மாணவர்களில் ஒருவர் நாச்சியார்கோயில் என். பி. இராகவப்பிள்ளை. இராகவப்பிள்ளையின் திறமையால் கவரப்பட்ட மீனாட்சி சுந்தரம், தன் மகளை அவருக்கு திருமணம் செய்து வைத்தார்.

மேற்கோள்கள் 

தவில் கலைஞர்கள்
1894 பிறப்புகள்
1949 இறப்புகள்
ஊர் பெயரால் அறியப்படும் மக்கள்
திரிபுரசுந்தரி

திரிபுரசுந்தரி (சமஸ்கிருதம்: त्रिपुरा सुन्दरी, IAST: Tripura Sundarī) சக்தி வழிபாட்டு முறையின் முதன்மைக் கடவுள். இலலிதை, இராசராசேசுவரி  முதலான பெயர்களிலும் அழைக்கப்படுபவள், பத்து மகாவித்யாக்களில் ஒருத்தியாவாள்.  ஸ்ரீவித்யா என்றழைக்கப்படும் இவளது முடிந்த முடிவே ஏனைய மகாவித்யாக்கள்  ஆகும். ஆதிசக்தியின் மிகவுயர் அம்சமான லலிதையே பார்வதியாகத் திகழ்கின்றாள். தாய் குழந்தையுடன் விளையாடுவது போல, லலிதை தன் அடியவர்களுடன் விளையாடுகின்றாள். மாயையின் வடிவமானதால், அவளே, மகாமாயையும் ஆகின்றாள்.

வேர்ப்பெயரியல்
திரிபுரசுந்தரி என்பது, மூவுலகிலும் பேரழகி என்றும், லலிதா என்ற அவள் பெயர், அவள் திருவிளையாடல்கள் புரிபவள் என்றும், இராசராசேசுவரி என்பது, அரசர்க்கெல்லாம் அரசி என்றும் பொருள்படும். பதினாறு பேறுகளையும் அருளும் இவள், பதினாறு வயது இளமடந்தையாக விளங்குவதால், சோடசி ஆகின்றாள். வடமொழியில் ஷோடசீ (षोडसी) என்பது பதினாறாகும்.

தொன்மம் 
சிவனால் எரிக்கப்பட்ட காமனின் சாம்பலிலிருந்து தோன்றிய பண்டன் எனும் அரக்கன் சோணிதபுரத்தைத் தலைநகராகக் கொண்டு பூவுலகை ஆண்டதுடன், தேவர்களையும் துன்புறுத்தி வந்தான். தேவர்களின் கோரிக்கைக்கிணங்க, தேவியும் ஈசனும், மகா காமேசுவரனாகவும், திரிபுரசுந்தரியாகவும் தேவர்கள் வளர்த்த சிதக்னி குண்டத்தில் தோன்றினர். காமனின் ஆயுதங்களான கரும்பு வில்லும் மலர்ப்பாணமும் தாங்கி தேவி தனது சேனை புடை சூழ பண்டனையும் அவனது படையையும்  கொன்றொழித்தாள்.

வழிபாட்டியல்
பேரழகின் இலக்கணமாக இலலிதையை சித்தரிப்பது வழக்கு. பாசம், அங்குசம், கரும்புவில், ஐம்மலர் அம்புகள் என்பன நாற்கரங்களில் தாங்கியவளாக, பிரமன், திருமால், உருத்திரன், மகேசுவரன் ஆகியோர் கட்டில் கால்களாக விளங்கும் அரியாசனத்தில், மகாகாமேசுவரனாகிய சதாசிவனின் மடியில் அமர்ந்து, அலைமகள், கலைமகள் கவரி வீச வீற்றிருப்பாள். அம்ருதகடலின் மத்தியிலுள்ள ஸ்ரீபுரம் எனும்  ஸ்ரீசக்கர வடிவில் அமைந்த நகரில், இலலிதை வீற்றிருக்கின்றாள். அவளைச் சூழ அவளது அமைச்சரான மாதங்கி, படைத்தளபதியான அஸ்வாரூடை, வராகி முதலான சப்தமாதர், ஏனைய மகாவித்யாக்கள் போன்றோர் அமர்ந்திருக்கின்றனர். ஸ்ரீபுரத்தின் வடிவமாகத் திகழ்வதால், இலலிதையின் வழிபாட்டில், ஸ்ரீசக்கரம் முக்கிய இடத்தைப் பெறுகின்றது. முப்பரிமாண வடிவில் ஸ்ரீசக்கரம் அமைக்கப்படும்போது அது "மகாமேரு" என்று அழைக்கப்படுகின்றது.

இலலிதையின் பேராயிரம் (லலிதா சகஸ்ரநாமம்) எனும் வடமொழி நூல், இலலிதையின் ஆயிரம் திருநாமங்களைச் சொல்லித் துதிக்கின்றது. இதை அன்றாடம் செபிக்கும்போது, அடியவர்களின் அனைத்துக் கோரிக்கைகளையும் அன்னையவள் நிறைவேற்றுவாள் என்பது நம்பிக்கை.

தமிழகத்திலுள்ள காஞ்சிபுரம் காமாட்சியம்மன் கோயில், இலலிதையின் முக்கியமான ஆலயங்களில் ஒன்றாகும். திரிபுராவிலுள்ள ராதாகிஷோர்பூர், மத்திய பிரதேசத்தின் காரியா முதலான இடங்களிலும் இத்தேவியின் ஆலயங்கள் அமைந்துள்ளன.

மேலும் பார்க்க
பார்வதி
மகாவித்யா

உசாத்துணைகள்

நூலாதாரங்கள்

Kinsley, David. Hindu Goddesses: Vision of the Divine Feminine in the Hindu Religious Traditions.  Berkeley: University of California Press, 1998.
Dikshitar, V.R. Ramachandra. The Lalita Cult. Delhi: Motilal Banarsidass Publishers Pvt Ltd, 1991.

வெளி இணைப்புகள்
 Tripursundari Sadhana
The Lalita Cult
Thirupuradundari amman thirukalukundram
Thirupuradundari amman 

இந்து பெண் தெய்வங்கள்
பார்வதியின் வடிவங்கள்
கொச்சி சட்டமன்றத் தொகுதி

கொச்சி சட்டமன்றத் தொகுதி (, ), கேரளத்தின்  எறணாகுளம் மாவட்டத்தில் அமைந்துள்ளது. இதில் கொச்சி வட்டத்தில் உள்ள்ள கொச்சி நகராட்சியின் 1 முதல் 10 வரையும், 19 முதல் 25 வரையும் உள்ள வார்டுகளும்,  கும்பளங்கி,  செல்லானம் ஆகிய ஊராட்சிகளும் அடங்கும்.

சான்றுகள்

கேரள சட்டமன்றத் தொகுதிகள்
விலங்கு இடம்பெயர்வு கண்காணிப்பு

விலங்கு இடம்பெயர்வு கண்காணிப்பு (Animal migration tracking) என்பது பறவைகள், விலங்குகள் போன்றவைகளின் இடம்பெயர்வுகளை ஆராச்சிசெய்ய உதவும் ஒரு கருவியாகும்.

பயன்பாடு 
பறவை, மற்றும் விலங்கு ஆராய்ச்சியாளர்கள் பலருக்கும் முற்காலத்தில் இவற்றின் இடம்பெயர்வுகளைக் கண்காணிக்கபெரும் -முயற்சி எடுக்க வேண்டியதிருந்தது. பறவைகளின் கழுத்தில் தனது முகவரியையோ, குறியீட்டு எண்ணையோ இரும்பு தகடுகளில் எழுதி கட்டிவிட்டு அதன் மூலம் சில நாட்கள் கழித்து அப்பறவையைப் பிடித்து  சோதனைசெய்து அதன் விபரங்களை பெற்று வந்தார்கள். இந்த முறை மிகவும் கடினமாக இருந்தது. இந்த முறையை தவிர்க்கவும் மேலும் பறவைகளின் உணவு, உறைவிடம் பற்றியும் தெரிந்துகொள்ள நினைத்தார்கள். இந்த வளர்ச்சியில் வந்ததுதான் இந்த கருவியாகும்.

பறவைகள் இடப்பெயர்ச்சி 

அமெரிக்காவின் இயற்கை ஆர்வலர் ஜான் ஜேம்ஸ் அடுபன் என்பவரால் 1803ஆம் ஆண்டு பறவைகளின் இடம்பெயற்வு பற்றிய ஆராய்ச்சி நடந்தது. இவரின் கணக்குப்படி பறவைகள் ஒவ்வோரு வருடமும் ஏதோ ஒரு காரணங்களுக்காக ஒரு இடத்திற்கு வந்துபோவதைக் கவனித்தார். இதன் காரணமாக அந்த பறவைகள் எங்கு செல்கின்றன என்பதை அறிய அதன் காலில் ஒரு கயிறு ஒன்றைக்கட்டினார். வசந்த காலங்களில் இந்த பறவைகள் வெளியில் சென்றுவிட்டு மீண்டும் வந்ததை அடுமன் உறுதிசெய்தார். இதன் மூலம் ஆண்டுதோறும் பறவைகள் இடப்பெயற்சி செய்வதை கணக்கிட முடிவுசெய்தார்.

வகைகள்

வானொலி அலை மூலம் கண்காணிப்பு 
விலங்குகள், பறவைகளின் இடம்பெயர்வை கண்டுபிடிக்க ரேடியோ அலை முதலில் பயன்படுத்தப்பட்டது. இவற்றில் இரண்டு விதமான முக்கிய நிலைகளை உள்ளடக்கியிருந்தது, அவை ஒன்று வானொலி அலைகளின் பங்கு மற்றொன்று வானொலி ஒலிபரப்பு என்றும் கணக்கிடப்பட்டது. அதோடு இந்த கருவிய பறவகளின் கணுக்கால், கழுத்து, முதுகு போன்ற இடங்களின் இணைத்துவிட முடியும். இந்த கருவி பெரியதாக இருந்ததால் வாத்து போல் உள்ள பெரிய பறவைகளின் மேல் மட்டுமே பொருத்த முடியும். அப்படி பொருத்தும்போது வானொலொயில் கிடைப்பதுபோல் தான் ஒலி கிடைக்கும். இந்த வகையான ஒலி அலையானது பொதுவாக விமானம் போன்றவைக்கு கிடைப்பதுபோல் அளவிடப்படும். அப்படி பொருத்தப்படும் கருவி மீண்டும் தேவைப்படும் பட்சத்தில் கிடைப்பது அரிதாகவே இருக்கும்.

செயற்கைக்கோள் கண்காணிப்பு 

இவர்செயற்கைக்கோள்,வானலை அடையாளம்RFID

மேற்கோள்

மேற்கோள்கள்

விலங்கியல்
இம்பால் சண்டை

1944 ஆம் ஆண்டு மார்ச் மாதம் துவங்கி ஜூலை மாதம் வரையான ஏழு மாதங்கள் இரண்டாம் உலகப்போரின் போது வடகிழக்கு இந்திய மாநிலமான மணிப்பூரின் தலைநகரான இம்பாலுக்கு அருகில் உள்ள கோகிமாவில் நடந்த போர்தான் இம்பால் சண்டை (Battle of Imphal) எனப்படுகிறது. பிரித்தானிய அரசின் கீழ் ஆட்சியிலிருந்த இந்தியாவின் மேல் யப்பானியப் படைகளும் சுபாஸ் வழிநடத்தில் நாடு கடந்த இந்திய அரசும் சேர்ந்து படையெடுத்து தோல்வியைத் தழுவியது. இதன் காரணமாக யப்பானிய படைகள் பின்வாங்கி பர்மா நாட்டில் தஞ்சம் அடைந்தது. யப்பானின் வரலாற்றிலேயே முதன் முறையாக அதிக இழப்பு ஏற்பட்ட சண்டை இதுதான். பிரித்தானிய ஆட்சியில் வெளியிலிருந்து வந்த தாக்குதலுக்கு இந்திய ராணுவத்தினர் பதிலடி கொடுத்தது இதுவே முதன் முறையாகும். அதோடு இந்தப் போர் மிகவும் கொடூரமானது என்று கருதப்படுகிறது.

போரின் போக்கு 
1944 ஆம் ஆண்டில் யப்பானுக்கு எதிரான போர் பல முனைத்தாக்குதல் மூலம் நடந்து கொண்டு இருந்தது. மத்திய மற்றும் தெற்கு, மேற்கு பசிபிக் கடல் பகுதில் ஜப்பானின் படைகளின் போர்க் கப்பல்கள் மீது நேச நாடுகளின் படைகள் நீர்மூழ்கிக்கப்பல்கள் மூலமும் விமானம் மூலமும் தாக்குதல் நடத்தி அழித்தார்கள். தென் கிழக்கு ஆசியாவில் இந்திய மற்றும் அதைச் சுற்றியுள்ள நேச நாடுகளின் கீழ் உள்ள இடங்களை யப்பான் தாக்கியது. மேலும் பர்மா மீதும் தனது ஆதிக்கத்தைச்செலுத்தியது.

சீன படைகள் ஆனால் யப்பானின் படைகள் பர்மா, சீன மக்கள் குடியரசின் கீழ் அமைந்துள்ள சீன மாகாணங்கள் மீதும் தாக்குதல் நடத்தியது. பர்மாவை அடுத்து இந்தியப்பகுதிக்கான எல்லையாக மணிப்பூரின் இம்பால் நகரம் அமைந்திருந்தது. அந்த வழியாக யப்பானின் படைவீரர்கள் அணிவகுத்து செங்குத்தான காடுகளின் ஊடாக பிரமபுத்திரா நதி பள்ளத்தாக்கு வழியாக திமாபூர் என்ற இடத்தை அடைந்தார்கள்.

பிரித்தானிய இந்திய இராணுவத் தளபதியாக இருந்த லெப்டினன்ட் ஜெனரல் ஜெஃப்ரி ஸ்கூனெஸ் (Geoffrey Scoones) தலைமையில் நான்கு பட்டாளம் போருக்குத் தயாரானது. அதோடு லெப்டினன்ட் ஜெனரல் வில்லியம் ஸ்லைம் (William Slim) தலைமையின் கீழ் பதினான்காவது படையும் போருக்குத் தயாரானது.

இதனையும் காண்க
 சிங்கப்பூர் போர்
 பசிபிக் போர்

மேற்கோள் 

1944 நிகழ்வுகள்
பசிபிக் போர்முனை (இரண்டாம் உலகப் போர்)
யப்பான் ஈடுபட்ட சண்டைகள்
இந்திய தேசிய ராணுவம்
மணிப்பூரின் வரலாறு
திருக்காக்கரை சட்டமன்றத் தொகுதி

திருக்காக்கரை சட்டமன்றத் தொகுதி (, ) கேரளத்தின் 140 சட்டமன்றத் தொகுதிகளில் ஒன்று. இத்தொகுதி  எர்ணாகுளம் மாவட்டத்தில் அமைந்துள்ளது. இது கணயன்னூர் வட்டத்தில் உள்ள கொச்சி நகராட்சியின் 31,33,34,36 முதல் 51 வரையுள்ள வார்டுகளையும் திருக்காக்கரை நகராட்சியையும் கொண்டது.
.

மேற்கோள்கள் 
 

கேரள சட்டமன்றத் தொகுதிகள்